น.ศ.ไทยมาจากอินโดฯ ติด “โควิด” 1 ราย เข้า State Quarantine ที่ชลบุรี รวมป่วยสะสม 3,377 คน
น.ศ.ไทยมาจากอินโดฯ ติด “โควิด” 1 ราย เข้า State Quarantine ที่ชลบุรี รวมป่วยสะสม 3,377 คน
น.ศ.ไทยมาจากอินโดฯ ติด “โควิด” 1 ราย เข้า State Quarantine ที่ชลบุรี รวมป่วยสะสม 3,377 คน
17 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันนี้ (17 ส.ค.63) ว่า พบผู้ป่วยยืนยันติดเชื้อรายใหม่ 1 ราย เป็นผู้ที่เดินทางมาจากต่างประเทศ และเข้าพักในสถานที่เฝ้าระวังที่รัฐจัดให้ (State Quarantine)
ทั้งนี้ ทำให้ยอดผู้ป่วยยืนยันสะสมล่าสุดเพิ่มขึ้นเป็น 3,377 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 441 ราย มีผู้ป่วยที่รักษาหายแล้ว 3,194 ราย ส่วนผู้ป่วยที่ยังรักษาตัวอยู่ในโรงพยาบาล 126 ราย ขณะที่ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย
สำหรับผู้ติดเชื้อรายใหม่นี้ เดินทางมาจากประเทศอินโดนีเซีย เป็นนักศึกษาชายไทย อายุ 24 ปี ถึงไทยวันที่ 3 ส.ค. เข้าพัก State Quarantine ที่ จ.ชลบุรี วันที่ 15 ส.ค. ผลตรวจพบเชื้อ โดยไม่มีอาการ